
MINISTER ENDY CROES A RICIBI INFORMACION DI E DI DOS GRUPO 
DI MAESTRO CU TA SIGUIENDO E “MASTER OF SCIENCE IN EDUCATION 
PROGAM" DI WAYNE STATE COLLEGE DI NEBRASKA 


: Recientemente, Minister Endy 
Croes a ricibi bishita oficial 
di dr. Midge Simmons, kende 
ta “Assistant of the Dean” di 
Wayne State College di Nebraska, 
docente di IPA Sra. Roke Hoen y 
Sra. Darrelyn Maduro, kende ta 
coordinado y facilitado di e Master 
of Science in Education (MSE). 
E “Curriculum & Instruction - 
Instructional Leadership” na 
Aruba a ser ehecuta cu sosten 
di Minister di Enseñansa Endy 
Croes y Wayne State College 
den colaboracion cu Instituto 
Pedagogico Arubano (IPA). Desde 
juni di aña 2023, dr. Midge 
Simmons, ta eherce e funcion 
nobo di coordinado di e “Master 
of Science in Education Program”. 
Durante e encuentro, dr. 
Simmons a informa mandatario 
di Enseñansa di e desaroyonan 
positivo di e di dos grupo cu ta 
siguiendo e “Master Program” 
na Aruba. Nan ta grupo “Aruba 
o2 Community" cu ta conta cu 
participacion di 13 maestro y/ 
of docente di scol preparatorio, 
scol basico, scol basico special y 
scol secundario di havo/vwo 4. E 
gruponan di MSc in “Education 
Aruba” 01 y 02 a siña hopi teoria, 


metodologia y practica innovativo 
cu nan ta aplica y asina hunto 
construi conocemento nobo cu ta 
pas bon den e contexto y cultura 
di Aruba y ta aporta na Minister 
Endy Croes su vision di Plan 
Educacion Nacional (PEN) 2030. 


Ademas di esaki, Sra. Hoen a 
informa Minister Endy Croes di 
nan deseo pa haya e oportunidad 
pa guia un grupo di e graduadonan 
di Aruba 01 y futuro graduadonan 
di Aruba o2 hunto den un scol 
cu un concepto nobo, den cual 
nan por desaroya un ambiente 
di sifiamento" cu enfoke riba 
inclusion, igualdad y desaroyo 
di bienestar social emocional y 
mental. Un caminda unda cada 
mucha ta ricibi e posibilidad pa 
desaroya su mes optimalmente 
pa ta exitoso. Den e sistema di 
ensefiansa tradicional ainda tin e 
ideologia di “one size fits all". Ta 
manera nos ta puntra un pisca, un 
olifante, un lagadishi of un trupial 
pa nan bula halto y canta bunita 
pa nan por gradua, mientras 
cu nan tur ta diferente y tin 
habilidad- y talentonan diferente 
cu ta importante, pero no ta 
haya e oportunidad di demostra 


esakinan. Asina tambe cada 
mucha ta diferente, ta desaroya 
diferente y tin su talento- y 
necesidadnan specifico cu merece 
atencion. Den cuadro di esaki, 
Minister Endy Croes a elabora 
riba e exito di Educampus cu tin 
un otro manera di traha. Tambe, e 
mandatario di Ensefiansa a indica 
cu ta dificil pa financia un scol 
nobo, pero nan por presenta un 
plan y e ta dispuesto pa wak esaki 
y sondea e posibilidadnan. 


Ademas di esaki, Sra. Hoen a 
informa Minister Endy Croes di 
e programa Stima mi, Guia mi cu 
ta un iniciativa di Kiwanis Club 
of Palm Beach y ta un curiculo 
innovativo pe mayornan y nan 
yiu di o pa 4 afia. Sra. Hoen a 
desaroya y ehecuta e proyecto 


aki hunto cu Fundacion pa nos 
Muchanan, Tienda di Educacion, 
Respeta Mi, Wit Gele Kruis 
y Centro pa Hoben y Famia. 
Desde afia 2021, nan ta ofrece e 
programa aki gratis na mayornan 
pa nan por sostene e desaroyo di 
e celebro di nan yiu na un manera 
optimal, stimula desaroyo positivo 
y bienestar social-emocional, 
mental, cognitivo y fisico di nan 
yiu pa medio di ta un mayor 
sensitivo responsivo. E programa 
aki ta basa ariba "Evidence-based 
best practices" di "Parenting" pa 
pone e fundeshi pa un desaroyo 
sano, positivo y un carera escolar 
y futuro exitoso p'e muchanan. Por 
ultimo, a invita e mandatario di 
Ensefiansa pa asisti e graduacion 
di e grupo 2 di WSC otro aña. 


SOSPECHOSO BUSCA PA JUSTICIA RELACIONA CU UN CASO DI 
INTENTO DI ASESINATO A SER DETENI NA SAN MIGUEL 


Diabierna Santo mainta un 
unidad di strandpolitie na 
San Miguel a bin topa cu 
un sospechoso cual ta ser 
busca pa justicia relciona 
cu intento di asesinato. 
Mesora polis a  detene 
e sospechoso y a pidi e 
vehiculo di transporte. 
Na yegada di e vehiculo di 
transporte a hib'e prome 
na un fiscal auxiliar na 
Strandpolitie y despues a 
hib'e na warda di recherche 
apa e investigacion. 

—- Cuerpo Policial Aruba ta informa: 


DI TRES MORTO DEN TRAFICO 


Awe despues di gor 
atardi Central di Polis ta 
dirigi patruya di Noord, 
ambulance y Trafico cu 
maximo urgencia pa un 
accidente pisa na altura 
di e supermercado NG y e 
restaurant Yen Yen situa 
na Kamay. Na yegada di 
e prome unidad ta mira 
dos auto involucra den e 
accident. Un auto marca 
Nissan, modelo almera 
color shinishi numera 
A-24490 y un Honda, 
modelo CRV, color cora 
numera A-52927. 


Lamentabelmente muchu 
mas ambulance no por 
a haci pa e chauffeur 
involucra den e accident. Pa 
50r Dr. Texier ta constata 
morto di e cabayero Marco 
Marceliano TROMP, naci 
na Aruba dia 17 juni 1943 
di 80 aña di edad. 


slachtofferhulp, BFTO, 
specialisa di trafico tambe 
a bin na e sitio di accidente 
pa haci nan investigacion y 
brinda sosten. 

Esaki ta bira e di tres 
morto den trafico pa aña 


2024. Un mensahe pa tur 
automobilista pa maneha 
trankil, comporta y sigui 


SS 


reglanan di trafico. 
Cuerpo Policial Aruba 
ta manda palabranan di 


condolencia pa e famia di e 
fayecido. 


INDIGNACION Y RABIA PA E CACHO CU A MURI DEBI 
NA MALTRATO DI UN POLÍTICO RIBA LISTA DI MARISOL 


Aruba a keda den shock y 
rabia despues di e morto di 
ecacho dinomber Khalisee, 
un cacho cu a bira victima 
di negligencia y abuso. No 
obstante esfuersonan di 
cuidadoranan Jacqueline 
y Zoey, hunto cu asistencia 
di veterinario Contreras, 
e condicion di Khalisee 
a deteriora y a yega na 


su fin. E noticia a laga 
un comunidad den pena 


y dolor, sclamando pa 
busca hustisia pa e animal 
inocente. 


E incidente doloroso a 
sosode ora Khalisee a 
wordo descubri mara na 
un palo cu su garganta 
severamente herida pa e 


cadena cu tabata mare. 
E bista di su sufrimento 
a causa shok den henter 
Aruba, ocacionando 
consternacion y rabia. 


E autor tras di e sufrimento 
di Khalisee a wordo 
identifica como Alberto 
Groeneveldt, un figura 
publico alaves politico cu 
lazonan cu Marisol Lopez 
Tromp. E asosiacion cu 
personanan influensialnan 
a intensifica solamente e 
protesta publico. Mientras 
yamada pa hustisia ta 
resonando, Aruba ta 
recorda su compromiso 
pa mantene leynan contra 
maltrato di animal. E 
incidente a pone enfasis 
di e importancia di 
accion rapido y desisivo 
pa asegura e proteccion 
y bienestar di tur animal 
den cominidad. 


Entre e tristeza over di e 
destino tragico di Khalisee, 


bito 


IT (al ai 


ta keda un raya di speransa 
mientras Arubano ta uni 
den solidaridad pa honra 
su memoria y aboga pa un 
futuro unda actonan asina 
di crualidad ta wordo 


C è 


a a 


jili] s 


ži 
ble 


condena. Laga e legado 
di Khalisee sirbi como 
un lagrima di unidad pa 
compacion y hustisia na 
Aruba y mas leu. 


SKLO... 


Prome Minister Evelyn Wever-Croes: 


GOBIERNO TA CONTA CU SOSTEN DI COMUNIDAD 
PA YUDA DEN E LUCHA CONTRA ABUSO DI MENOR 

"Pa Gobierno ningun tipo di abuso ta aceptabel, pero ta importante pa por conta cu e 
pueblo di Aruba pa yuda den e lucha aki" 


Na final di e conferencia 
di prensa di Gobierno 
di Aruba riba e tema 


di Luna Nacional di 
Conscientisacion Contra 
Abuso di Mucha, Prome 
Minister Evelyn Wever- 
Croes a gradici tur e 
profesionalnan cu tabata 
presente pa duna nan 
parti, den comparti 
informacionnan valioso cu 
e comunidad. Tambe, el a 
gradicitureprofesionalnan 
cu no tabata presente pero 
cu tambe ta traha duro 
den e lucha pa combati 
abuso/abuso sexual di 
menor. Esaki ta un tema 
cu ta yega hopi serca 
di Prome Minister su 
curason, y pesey, como 
mandatario di pais Aruba, 
e ta comprometi pa sigui 
traha na bienestar di nos 
muchanan. 


Tambe, Prome Minister 
a haci un yamada na 
comunidad en general 
pa duna di nan parti 
den yuda Gobierno y 
instancianan concerni pa 
bringa efectivamente tur 


tipo di abuso di mucha. Pa 
Gobierno ningun tipo di 
abuso ta aceptabel, pero ta 
importante pa por conta cu 
e pueblo di Aruba pa yuda 
den e lucha aki. Como 
ciudadanonan orguyoso di 
pais Aruba, ta importante 
pa cada un compromete 
nan mes den proteha nos 
muchanan, percurando 
asina pa nada malo pasa 
nan, y  ofrecenan tur 
clase di amor y cariño, pa 
asina nan por crece y bira 
adultonan cu por carga e 
pais aki. 


En conexion cu 
Luna Nacional di 
Conscientisacion Contra 


Abuso di Mucha, lo tin 
varios actividad den luna 
di April. Si tin cualkier 
persona interesa den 
organisa un actividad 
relaciona cu e tema aki, 
por contact e instancianan 
concerni, of Gobierno 
pa cualkier asistencia. 
Importanteta pae mensahe 
ta uno cla y cu e por 
yega na cada ciudadano, 
conscientisando asina e 
comunidad en general. 


E tema aki no ta uno facil, 
y pa esnan cu a pasa aden, 
e ta un dolor grandi, y 
pa cu esaki Gobierno ta 
compromete su mes pa 
yuda den percura cu niun 
mucha mas ta bira victima 
di abuso. 


Aruba ta conta cu sosten 
di henter comunidad den 
e lucha contra abuso di 
menor. 


STATEN VAN ARUBA 


OPENBARE VERGADERING OP 16 APRIL 2024 OM 
09:00 UUR V.M. IN DE VERGADERZAAL VAN DE STATEN VAN ARUBA 


TE BEHANDELEN ONDERWERP 


Agenda: 


Toelichting door de Minister van Arbeid, Energie en Integratie, dhr. G.F. Croes 
over zijn aanpak van het immigratiebeleid. Op verzoek van fractie-MAS en de 
fractie-A VP (IS/502/22-23, d.d. 15 februari 2023) 


De Griffier, 


mr.drs. Herman Ch. J. Hek 

EVACUACION MEDICO 29 DI MAART 


29 di maart 2024 

Den ora nan di atardi, Centro 
Operacional Maritimo (MOC) di 
Wardacosta, a ricibi un mensahe 
pidiendo asistencia medico. Ta 
trata di un pasahero Aleman di 66 
aña di edad riba un barco crucero, 
biniendo for di dirección nort di 
Aruba. Inmediatamente a tuma 
contacto cu doctor na warda di 
CITRO, cu a constata (despues di 


a evalua e situacion cu e team di 
medico riba barco) cu ta trata di 
un atake (stroke). Inmediatamente 
a manda e helicopter pa evacua e 
persona. 


Miembro nan di ambulance 
a ricibi e pasahero na Queen 
Beatrix International Airport i a 
hiba e turista hospital, pa ricibi 
tratamento medico. 


GOBIERNO A CONFIRMA E EXISTENCIA DI LEYNAN PA 
CASTIGA ABUSADOR DI ANIMALNAN NA ARUBA 
BY REDACCION CUATRO -APRIL 1, 2024111 0 


Artikel 2:335 


1. Met gevangenisstraf van ten hoogste zes maanden of geldboete 

van de derde categorie wordt gestraft: 
a. hij die, zonder redelijk doel of met overschrijding van hetgeen ter 
bereiking van zodanig doel toelaatbaar is, opzettelijk een dier 


163 

*CENTRAAL WETTENREGISTER* 

AB 2012 no. 24 28 september 2021 


pijn doet, letsel bij een dier veroorzaakt of de gezondheid van een 
dier benadeelt; 

. hij die zonder redelijk doel of met overschrijding van hetgeen ter 
bereiking van zodanig doel toelaatbaar is, opzettelijk aan een 
dier, dat geheel of ten dele aan hem toebehoort en onder zijn toe- 
zicht staat of aan een dier, tot welks verzorging hij verplicht is, 
de nodige verzorging onthoudt. 

2. Het dier kan, indien het de schuldige toebehoort, worden ver- 
beurdverklaard. 


Como contesta na e suceso di maltrato di animal cu a 
conmociona Aruba, gobierno confirma cu tin leynan na 
vigor pa castiga abusadornan di animal. 

Apesar di e percepcion di algun hende cu no tabatin 
leynan pa hasi husticia, e autoridadnan a confirma e 
leynan destina pa proteha e animalnan y castiga esnan cu 
maltrata nan. 

Awor, Ministerio Publico ta asumi e responsabilidad pa 
actua cu firmeza y determinacion pa cumpli cu e leynan aki 
y pa garantisa cu eculpabel enfrenta e consequencianan di 
su actonan. 

Comunidad ta spera cu e leynan aki wordo aplica cu 
firmesa y ta sirbi como un medio efectivo pa preveni 
futuro actonan di crueldad contra animalnan. 

Aki nos ta pública e ley e cuestión. 

- Durante un conferencia 
di prensa di Gobierno 
di Aruba, riba e tema 
di abuso/abuso sexual 
contra menor, señora 
Lisette Gomes, presidente 
di comision "sexueel 


Prome Minister Evelyn Wever-Croes: 
En conexion cu Luna Nacional di Conscientisacion Contra Abuso di Mucha 


SEÑORA LISETTE GOMES TA INVITA COMUNIDAD EN GENERAL 
PA UNI NA E LUCHA CONTRA ABUSO DI MENOR, BISTIENDO 
BLAUW DIA 12 DI APRIL VENIDERO 


misbruik minderjarigen" 
a expresa di ta sumamente 
contento cu Gobierno di 
Aruba a decreta luna di 
April como Luna Nacional 
di Conscientisacion Contra 
Abuso di Mucha. 


Señora Gomes a splica 
cu e luna di April, 
internacionalmente, ta 
decreta caba como luna 
di conscientisacion, y 
pa Aruba tambe decreta 
esaki oficialmente ta 
algo sumamente grandi y 
significativo. Prevencion 
y conscientisacion ta di 
suma importancia den e 


lucha contra abuso contra 
menor, y pa nos yega na 
nos muchanan, mirando 
cu hopi biaha mayornan 
no ta para bandi e mucha 
door cu e abusador ta 
un famia. Esaki sigur ta 
comprendibel pasobra e ta 
haci dolor na momento cu 
bo mesun tata of ruman ta 
mishi cu bo yiu. 

En conexion cu e luna aki, 
e comicion contra abuso di 
mucha, ta pidi comunidad 
completo pa dia 12 di April, 
tur hende bisti na blauw, pa 
asina crea consientisacion 
pa cu e abuso aki. E dia aki 
lo crea un oportunidad pa 


muchanan haci pregunta 
cu pakico mester bisti 
blauw, y kico ta abuso 
sexual di mucha. 


E tema aki ta un taboo 
ainda den nos sociedad 
paso ta riparable cu ora 
menciona esaki, hendenan 
ta spanta, pero e ta yuda 
mas si tur hende ta habri 
pa e topico aki pa asina nos 
por haci nos muchanan 
fuerte suficiente pa nan 
para pa nan mes. 

"E ta nos meta pa haci 
nos muchanan mas fuerte 
na unda cu nan mes ta 
bay para e abuso aki. Nan 


mester para firme y bisa 
no, y aserca un adulto 
riba esaki, evitando asina 
pa e situacion bira mas 
pio. E comicion a haci 
investigacionnan y ta 
trahando incansabel riba 
e tema aki, y nos lo sigui 
duna conseho na Gobierno 
riba tur loke no ta bayendo 
bon. 

varios 


Nos ta haya 


informacion di parti di 
comunidad, cu ta yuda den 
e lucha pa evita mas tanto 
señora 


abuso posibel", 
Gomes a expresa. 


PICK-UP A DAL TRAS DI UN SUV NA ALTO VISTA 


Diabierna mainta a drenta 


informe di un accidente na 


Alto Vista. Mesora a dirigi 
un patruya na e sitio. 


Na yegada di e patruya a bin 
compronde cu chauffeur di 
un pick up lo no a regula 
velocidad ni mantene 
distancia y a dal tras di 
un SUV. Afortunadamente 
ningun persona a resulta 
herida. Patruya a tuma 
datos di e accidente aki. 


TRAHADOR A CAY FOR DI STELLAGE DURANTE TRABAONAN 
DI CONSTRUCCION NA UN CAS NA TANKI LEENDERT 


Diaranson mainta a drenta informe di un 
incidente na un cas den construccion na Tanki 
Leendeert, mesora a dirigi tanto polis como 
ambulans na e sitio. Na yegada di e patruya a 
bin compronde cu aki ta trata di un caso unda 
un trahador haciendo trabao riba un stellage cu 
no tabata tin suficiente planki a cay y tabata sinti 
dolor na su lomba ambulans tabata tey caba y a 
atende e victima y a transporte pa hospital. 

A.T.A: ESTADISTICA DI TURISMO PA FEBRUARI 2024 


Den e prome kwartaal di 2024, por 
spera cifranan prometedor y solido 
pa turismo como e pilar di entrada 
primordial y di suma importancia 
pa economia di Aruba. A.T.A. ta 
pone hopi enfasis riba e modelo 
di “High Value-Low Impact” cu 
ta para pa un balans entre cuater 
pilar cu ta e ‘Calidad di Bida di e 
residente’, ‘Calidad di Experiencia 
di e Bishitante, Proteccion y 
Preservacion di Naturalesa & 
Medio Ambiente, y Contribucion 
Economico di e Sector Turistico”. 


E meta ta pa sigui mantene 
esfuerzonan den linea segun e 
balans menciona, y logra aumenta 
e entrada proporcionalmente mas 
cu e volumen cu nos destinacion 
ta ricibi. Capacidad di carga tambe 
ta sigui ricibi atencion di parti di 
A.T.A. di diferente manera. 


VOLUMEN (“STAYOVER”) TA 
CRECE CU 20.7% DEN FEBRUARI 
2024 COMPARA CU FEBRUARI 
2023 

E demanda pa Aruba ta sigui ta 
sumamentefuerte! Ytasiguisurpasa 
expectativa. Conforme e demanda 
por mira tambe con aerolineanan 
a sigui expande capacidad Aruba 
y asina permitiendo nos captura e 
demanda halto. Te cu februari 2024, 
Aruba a ricibi un total di 241,343 
bishitante "stayover", esaki ta un 
crecemento di 20.7%, compara cu 
te cu februari 2023, unda a ricibi 
199,942 bishitante "stayover". 


ENTRADA 
CREDITS") 
Ta midi entrada, es decir e 'calidad' 
di bishitante’, na diferente manera. 


(“TOURISM 


Entre otro locual bishitantenan ta 
dispuesto pa paga pa un anochi di 
estadia y entre otro pa medio di 
Tourism Credits registra pa Banco 
Central di Aruba. Den Q3 di 2023, 
Tourism Credits a aumenta cu 3% 
si compara e mesun periodo na 
2022. Den e periodo di Q1 te cu 
Q3 di 2023, Tourism Credits a 
aumenta cu 13% si compara mesun 
periodo na 2022. Pronto A.T.A. 


lo ricibi estadistica defini pa por 
raporta ‘Tourism Credits’ di Q4 di 
2023 compara cu Q4 di 2022. Den 
2024 lo continua cu comparacion 
di cifranan di ‘Tourism Credit’ cu 
2023. A base di analysis di A.T.A., 
por spera di sera 2023 cu un subida 
di 34% compara cu 2019. 


AVERAHE DI PATRONCHI DI 
GASTO PA CADA BISHITANTE 
DEN 2023 

Visa Credit card su averahe den 
gasto pa cada cardholder a yega na 
un suma di $690 den 2023. Si mira 
entrada general di VISA por nota 
un crecemento di 13.8% compara 
cu aña 2022. 


MERCADONAN Y 
CATEGORIANAN DI 
ACOMODACION 


Den februari 2024, 81.3% di e 
total di e bishitantenan “stayover” 
pa Aruba a bishita for di Norte 
America, 5.1% a bishita for di 
Europa, 11.4% a bishita for di Latino 
America y 2.2% tawata procedente 
di otro partinan di mundo. 
Mirando e categorianan di 
acomodacion, den januari 2024 
19.1% di bishitante a keda den 
hotelnan European Plan, 14.2% a 
keda den hotelnan All-Inclusive, 
30.7% a keda den Timesharey 36% a 
keda den otro tipo di acomodacion, 
conoci tambe como short-term 
vacation rentals (STVR). 


SHORT-TERM 
RENTALS 

A.T.A. tin acceso na un plataforma 
unda por wak e cantidad di cas, 
apartamento y villas cu ta wordo 
uza como vacation rentals como 
tambe e prijs averahe pa anochi, 


VACATION 


e ocupacion y un calculacion di 
e entrada cu esakinan ta genera. 
Den 2023, segun un estudio, 
A.T.A. a logra actualisa inventario 
di Condominiums existente y 
condominiums cu actualmente ta 
na caminda pa realisacion, y lista 
actualisa di lugar di estadia cu no 
ta un hotel pero cu si ta disponibel 
na e turista cu ta keda na Aruba pa 


Short-term Vacation Rentals 
|__| 2019 | 2020 | 201 | 202 | 2023 | 204 | 
| Revenue | 6318830 | 9015,259 | 8,198,434 | 13751,257 | 18,901281 | 22005,276 | 
[ADR O | 18268 | 20888 | 2235 | 2030 | 26158 | 28352 | 


SNAPSHOT YTD FEB 2024/2023 

HOW MANY HOW MANY 
ARRIVALS CRUISE TOURISM? 


241,343 | 251,760 


| Compared to 207) 


HOW LONG 


Do THEY stay 
2,060,364 
13.6% |] 


O 


WHAT DIO THEY SPEND?" 
Contrai Bank Aruba 
o m 


to 3,451.6 min | 


010) 2022 19270 


WHERE DID THEY STAY? 


un corto tempo. 


Sicomparafebruari2024cufebruari 
2023 por wak cu e ocupacion 
averahe di e acomodacionnan aki a 
subi cu 6.6 punto di porcentahe, for 
di un averahe di 71.6% na februari 
2023 pa un averahe di 78.2% na 
februari 2024. 

Den caso di entrada, si compara 
febuari 2023 cu februari 2024 por 
wak cu e categoria a genera un 
crecemento den entrada di 16%. 


TOCANTE ARUBA TOURISM 
AUTHORITY (A.T.A.) 

Desde 1 di januari 2011, Aruba 
Tourism Authority ta opera 
como un entidad ‘Sui Generis. 
Un organizacion independiente 
den e esfera publico. Aruba 
Tourism Authority ta fungi 
como “Destination Marketing 


TIMESHARE 


and Management Organization 
(DMMOY y ta responsabel pa uni 
interes turistico entre socionan 
local e internacional. A.T.A. ta 
pone hopi enfasis riba e modelo 
di “High Value-Low Impact” cu ta 
para pa un balanse entre aumenta 
e balor economico di e bishitante, 
posiciona Aruba como un pais 
desea y sostenibel, y posiciona 
Aruba como lider di desaroyo 
como un destinacion. Cu meta pa 
sigui mantene esfuerzonan den 
linea segun e balanse menciona, y 
logra aumenta entrada pa medio 
di calidad di turismo en bes di 
e volumen cu nos destinacion ta 
ricibi. Capacidad di carga ta sigui 
ricibi atencion di parti di A.T.A. 

Pa ricibi A.T.A. su “Statistical 
Monthly Report’ tur luna, por 
contacta Melanie Kelly na m.kelly@ 
aruba.com 

A.T.A.: CERA CONOCI CU E GANADORNAN DI ARUBA 
SIGNATURE EXPERIENCES EDICION 3 


'A.T.A. a firma acuerdo cu 5 compania” 


Aruba Tourism 


Na ana 2021, 
Authority (A.T.A.) y Qredits Aruba 
a introduci e programa “Aruba 
Signature Experiences” cu e meta 
pa encurasha entrepreneurnan pa 
enfoca riba experiencia unico y 
inolvidabel pa nos bishitantenan. 


E programa “Aruba Signature 
Experiences” ta consisti di dos (2) 
componente clave. Participante 
nan ta cuminsa cu e curso “Small 
Business Academy” di Qredits 
Aruba, caminda ta adkiri abilidad 
y conosemento pa desaroya nan 
Business Plan y Financial plan 
pa e negoshi proponi. Abase di 
e negoshi y concepto nan cu ta 
wordo entrega na fin di e curso, un 
commission ta evalua e concepto 
nan cu ta den linea cu e strategia 
di Niche Marketing di A.T.A. pa 
yega na remarke pa ta un di e 
ganadornan di e “Aruba Signature 
Experiences” program y ricibi 
marketing coaching y marketing 
support di A.T.A. 


Pa diversifica e mercado turistico 


pa Aruba, a identifica various 
segmento niche cu lo atrae mas 
bishitante di calidad, genera 
mas entrada pa nos isla y na 
mes momento tin un impacto 
mas positivo ariba nos medio 
ambiente. E segmento niche 
nan identifica pa Aruba ta inclui 
weddings, culinary, wellness, y 
eco-conscious tourism. Cu esaki 
te desea di mantene Aruba como 
un destinacion competitivo y 
atractivo, mientras ta promove un 
turismo sostenibel. 


Un total di 20 participante a sigui 
e curso di Qredits Aruba “Small 
Business Academy” como e parti 
esencial di e trayectoria. Sigui 
pa entregamento di un “Business 
plan” y “Financial plan” na Qredits 
Aruba. Como experto den e area 
di finanzas y e sector empresarial, 
Qredits Aruba a propone e lista 
final di e miho candidatonan pa 
“Aruba Signature Experiences”. A 
conta cu participantenan cu plan 
y ideanan nobo como tambe plan 
y ideanan ya estableci. Na final, a 
conta cu 5 participante cu a wordo 
nombra como ganadornan di e 
“Aruba Signature Experiences” y 
cu lo ricibi apoyo di A.T.A. pa cu 
nan plan di mercadeo. 


A.T.A. ta contento di anuncia e 
siguiente ganardonan cu ta bira 
tambe mas pioneronan di “Aruba 
Signature Experiences”; Jamie 
Barefio cu a presenta un plan pa 
JB Spiritual Academy cu e servicio 
di preparashon y ceremonia di 
casamento spiritual dirigi na 
e mercado afluente, LGBTQ y 
Neurodivergent. NATURA Yoga 
Club & Personal Fitness Training 
Janine Valecillos Digier a presenta 
un plan cu ta ofrece servicionan 
relata na bienestar, Milouska 
Briezen cu a presenta un plan pa 
crea un plataforma cu lo facilita 
e bishitante den crea intinerario 


personalisa pa  experiencianan 
unico cu Aruba tin pa ofrece, 
AruFlamingo Art di Boris Wever 
cu a presenta un plan caminda 
cu e bishitante por crea su propio 
souvenir y creacion di diferente 
arte cu ta inclui uso di material 
recicla, y por ultimo Museo Cas 
Tan Tin cu ta wordo patrocina 
pa Fundacion Mi Cutisa, cu 
ta promove cultura y herencia 
caminda cu bishitante nan por 
experiencia e bida tradicional di 
antes na Aruba. 


Inscripcion pa e siguiente 
programa di “Aruba Signature 
Experiences” lo ta disponibel 
durante cuartal 3 di 2024. Di 
e forma aki, Aruba Tourism 
Authority (A.T.A.) y Qredits Aruba 
ta encurasha empresarionan pa 
participa, y ta felicita e ganadornan 
di e di tres edicion di “Aruba 
Signature Experiences” program. 
Desde lanzamento di e programa 
na aña 2021, pa medio di e “Aruba 
Signature Experiences” a yuda 11 
compania cu nan concepto. 


Tocante Aruba Tourism Authority 
(A.T.A.) 

Desde 1 di januari 2011, Aruba 
Tourism Authority ta opera 
como un entidad ‘Sui Generis”. 
Un organizacion independiente 


den e esfera publico. Aruba 
Tourism Authority ta  fungi 
como  'Destination Marketing 


and Management Organization 
(DMMO) y ta responsabel pa uni 


interes turistico entre socionan 
local e internacional. A.T.A. ta 
pone hopi enfasis riba e modelo 
di “High Value-Low Impact” cu ta 
para pa un balanse entre aumenta 
e balor economico di e bishitante, 
posiciona Aruba como un pais 
desea y sostenibel, y posiciona 
Aruba como lider di desaroyo 
como un destinacion. Cu meta pa 
sigui mantene esfuerzonan den 
linea segun e balanse menciona, 
y logra aumenta entrada pa medio 
di calidad di turismo en bes di e 
volumen cu nos destinacion ta 
ricibi. Capacidad di carga ta sigui 
ricibi atencion di parti di A.T.A. 

MINISTER ENDY CROES A ATENDE E CELEBRACION 
NACIONAL DI DIA MUNDIAL DI TEATRO 


18  diferente 


Diaranson ultimo, 
Minister di Ensenansa y 
Deporte Endy Croes hunto 
cu su esposa Dilailah Croes 
a atende e Celebracion 
Nacional di Dia Mundial di 
Teatro na Cas di Cultura. E 
evento aki tabata organisa 
pa Departamento di 
Cultura Aruba y UNSECO, 


dedica specialmente na 


Educacion Superior di 
Teatro. Minister Endy 
Croes a representa 


Minister di Finansas y 
Cultura Xiomara Maduro 
y hiba palabra. 


Durante e ocasion 
special aki por a aprecia 


monologo 
di arte entre otro, Sra. 
Marilis Becker, Sra. 
Adriana  Cerereste, Sr. 
Charles Croes, Sra. Judith 
Werleman, Sra. Shjakayne 
Manuela, Sra. Joan 
Danies, Sra. Satya Heinze, 
Sra. Indra Stamper, Sr. 
Daylan Krtozendijk, Sr. 
Mario Flores, Sr. Igmar 
Maduro, Sr. Ferdinand 


Franca, Sr. Tuesday Irwin, 
Sra. Carolina Coulon y Sra. 
Natusha Croes. 


Ademas di esaki, cantante 
Sra. Karena Maduro a 
deleita tur presente cu e 
bunita cancion Un Bon 
Arubiano. Na final di e 
anochi, Minister Endy 
Croes a haci entrega di 
diferente premio. 


Un anochi hopi bunita, 
unda por a disfruta di e 
talento di nos artistanan 
local. Minister Endy Croes 
ta felicita nos artistanan 
local cu ta celebrando 
20 aña di Dia Mundial 
di Teatro y ta felicita tur 
artista cu nan bunita 
presentacion. 


CHAUFFEUR A PERDE CONTROL Y AUTO A BAY DAL 
RIBA TRAFICO CONTRARIO Y TIN HENDENAN HERIDA 


Diahuebs anochi a drenta informe 
di un accidente cu hende herida na 
Bushiri, mesora a dirigi tanto polis 
como ambulans na e sitio. Na yegada 
di e patruya a bin compronde cu 
aki ta trata di un accidente unda cu 
e chauffeur coriendo cu velocidad 
halto a perde control den e bochtnan 
y a bay dal basta fuerte riba un auto 
contrario. Debi na e fuerte impacto 
algun persona a resulta herida. Na 
yegada di e ambulans nan a atende e 
personanan herida. 

ACCIDENTE SERIO NA KUDAWECHA A 
LAGA VARIOS PERSONA HERIDA ATRAS 


Kudawecha -  Diasabra urgencia pa Kudawecha, 
merdia den careda di 1or unda a sosode un acciden- 
polis y ambulance a sali cu te serio entre dos auto. 


Na yegada polis a bin topa 
cu e accidente poco mas 
pabou di e veld di Ku- 
dawecha. 


Tawata trata di un Nissan 
Cube y un Hyundai accent. 
Varios persona a resulta 
herida den e accidente aki, 
unda cu tawata tin mes- 
ter di varios ambulance y 
tambe Rapidresponder pa 
por a yuda. 


Na e sitio polis a controla 
un di e chauffeurnan y ta 
bin resulta cu ora a lage 
usa e Alco-Sensor esaki a 
surpasa e limite stipula. 
Eynan mes e la wordo de- 
teni. 


Ambos vehiculo a sufri 
bastante dafio material, 
unda cu e Hyundai debi na 
e impacto a bay dal contra 
un cura di cas kibrando e 
meter di awa. 


E caminda aki di Kudawe- 
cha ta uno cu unda hopi 


accidente serio a tuma fatal. 
luga y tambe cu finalnan 


Accidente cu hende herida 
pa falta di preferencia na 


Blumond 


Diaranson atardi a drenta 
informe di un accidente 
cu hende levemente her- 
ida na Blumond, mesora 
a dirigi tanto polis como 
ambulans na e sitio. Na 
yegada di e patruya a bin 
compronde cu aki ta trata 
di un accidente unda e 
dama chauffeur cu baby 
den auto a sali sin duna 
preferencia na un pick-up 
y nan a dal den otro. Como 
cu den e March tabata tin 

Na caminda pa Aruba 
international Regatta 2024 


Aruba International Re- 
gatta lo tuma luga riba di- 
abierna 28 di juni te cu 30 
di juni na Surfside Beach. 


Un evento cu sigur hopi 
amante di lama y di na- 
begacion ta anticipa, sigui 
pa dos dia di careda riba 


diasabra 29 di juni cual lo 
bira e prome dia, y diado- 
mingo 30 di juni e di dos 
dia di careda. 


Regatta ta tumando luga 
un poco mas trempan e 
afia aki pa coresponde cu 
e final di e afia escolar, 
asina dunando espacio pa 
hobennan cu ta nabega 
participa den e comienso 
di nan vacacion di scol. 


E localidad di Regatta 
Village a wordo movi pa 
e beach dilanti di Neptali 
Henriquez Park. E seg- 
mente ey di e beach ta 


hopi apropia pa loke ta e 
evento, cu amplio parkeo. 
Regatta ta invita tur na- 
begado for di Corsou, Bo- 
neiro y otro islanan pa 
participa den cualkier di e 
categorianan di Optimist 
Youth, F11 Youth, Beach- 
cats, Sunfish, Laser, Race 
Class I (Yachts), Cruis- 


ing Class (Yachts), Live 
Aboard Class (Yachts), 
Multihull (Yachts), y Min- 
lature Boats. 

Pa mas informacion: 
https: //www.facebook. 
com/arubaregatta/ 
https://aruba-regatta.org/ 
https://www.instagram. 
com/arubainternational- 


Chauffeur burachi a baha caminda dal riba un 
van staciona heridando un dama sinta den dje! 


Diaranson madruga a 
drenta informe di un ac- 
cidente cu hende herida 
dilanti Ruiz Take Away na 
Tanki Leendert, mesora 
a dirigi tanto polis como 
ambulans na e sitio. Na 
yegada di e patruya a bin 
compronde cu aki ta trata 
di un accidente unda cu 
un chauffeur burachi bay- 
endo nort a baha caminda 
na man drechi y a bay dal 
frontal riba un van. Den 
e van tabata tin un dama 
sinta sin faha di seguridad 
y door di e impacto ela 
bay dal su cabes y a haya 
un kap. Na yegada di e 
ambulans nan a atende y 
a transporte pa hospital. 
Polis a detene e chauffeur 


burachi. 


CHAPI Y VERF 


HANDY MAN 


Nos ta haci tur sorto 
di chapi y verf cas, edificio, 
school. 


Nos ta tira sushi afo. 


Cel: 561-1397 

Fiesta Rotaria 2024 
ta diadomingo 
14 di april 


ORANJESTAD (1 di april 
2024) — Aruba prepara 
pasobra un di e eventonan 
mas spera di afia ta yegan- 
do. Cu hopi animo y or- 
guyo Rotary Club of Aruba 
ta anuncia cu su grandioso 
Fiesta Rotaria ta bay tuma 
luga diadomingo 14 di 
april proximo riba e par- 
keerplaats pafo di Stadion 
Guillermo Prospero Trini- 
dad na Oranjestad. 

E esfuersonan di Rotary 
Club rond di e proyecto, 
manera semper, a cumin- 
sa for varios luna pasa. No 
solamente tin un comis- 
ion trahando riba e parti 
organisatorio y logistico 
cual ta crucial, pero tam- 


be tur e miembronan ta 
activo bendiendo tickets 
di e tradicional rifa. Por 
a mira nan riba e ruta di 
Carnaval, canando banda 
di e prome premio cu ta 
un auto Chevrolet Groove 
LT nobo. 

Manera ta custumber, e 
feria lo cubri un espacio 
grandi pa asina por crea 
seccion cu ta interes di tur 
bishitante. Lo tin un feria 
di cuminda y bebida, un 
kids corner cu diferente 
wega pa e muchanan. Nat- 
uralmente tambe lo tin e 
area di mercado popular 
cu producto nobo of den 
excelente condicion na 
prijs di baca flaco. Publico 


por spera un variacion di 
paña, comestibel, articulo 
di cas, hardware, home- 
ware, articulo pa mucha y 
mata. 

Tanto e rifa como e feria 
tin como obhetivo prin- 
cipal y unico pa recauda 
fondo cu posteriormente 
Rotary Club of Aruba ta 
reparti entre numeroso 
instancia den nos comu- 
nidad, aportando asina na 
diferente meta y proyecto 
social. Ganado di e pre- 
mionan cu ta inclui tambe 
pasashi, estadia na hotel, 
telefon celular, diferente 
certificado y premio cash, 
ta keda anuncia durante 
un sorteo cu ta tuma luga 


pa 5'or di atardi na e feria 
y den presencia di notario. 
Carchi pa e rifa ta obteni- 
bel tur dia na diferente 


punto rond di Aruba, 
cerca miembro di Rotary 
Club of Aruba y si resta, e 
dia di e feria tambe. Pa e 
lista completo di punto di 
benta, por mira esaki riba 
e profiel di Rotary Club of 
Aruba riba Facebook y In- 
stagram. Pa solamente 25 
florin, bo tin oportunidad 
di gana un auto nobo, ade- 
mas di 13 otro chens di ta 
un ganado di premio. 

Rotary Club Aruba ta pro- 
becha e oportunidad aki 
pa yama danki na tur bo- 
luntario cu ta coopera cu e 
realisacion di e feria, pero 
sigur un danki di curason 
tambe ta bay na tur patro- 
cinado y socio comercial 
cu ta aporta sea finan- 
cieramente, cu ekipo, pro- 
ducto of labor. E invitacion 
ta keda na Aruba henter 
pa asisti masalmente na 


Feria Rotaria 2024 y asina 
yuda otro y yuda nos isla 
Aruba. 


Tocante Rotary Club of 
Aruba: 

Rotary Club of Aruba ta 
un asociacion cu desde 
1938 ta afilia na Rotary 
International. E ta con- 
sisti di lidernan comercial 
y profesional cu ta duna di 
nan mes na servicio hu- 
manitario. E ta promove 
e reglanan mas halto di 
etica den tur ocupacion y 
ta contribui na e desaroyo 
di bon boluntad y pas rond 
mundo. E tin aproximada- 
mente 1.4 miyon miembro 
boluntario trahando den 
mas di 46 mil club na mas 
di 200 pais y teritorio. 
E club na Aruba actual- 
mente ta presidi pa Luis 
Oduber. 


Pa mas informacion, tuma 
contacto cu Jacqueline 
Raven na 565-3999 


Chauffeur a bandona sitio na pia 
despues di a ocasiona accidente 


banda di Superfood na Bubali 


Diaranson atardi a drenta 
informe di un accidente 
banda di Superfood na 
Bubali, mesora a dirigi 
un patruya na e sitio. Na 
yegada di e patruya a bin 
compronde cu aki ta trata 
di un accidente unda cu 
un chauffeur no a regula 


su velocidad ni a mantene 
distancia a bay dal tras di 


e auto su dilanti. Despues 
di e accidente e chauffeur 


a baha na pia bay lagando 
e auto atras cu otro hende. 


Afortunadamente ningun 
hende a resulta herida. 

Master Eric Barry di San 
Nicolaas TKD Foundation 
ta orguyoso di su atleta 


Recientemente Xamier 
Lake di San Nicolaas Tae- 
kwondo Foundation a 
yega bek for di Costa Rica 


despues di participa den 
Presidents Cup cu ta un 


Campeonato G2. 


Xamier Lake tin dos afia 


ta train cerca Master Eric 
Barry na e gymzaal di scol 
basico Santa Teresita. 


Afia pasa Xamier Lake a 
wordo selecta pa drenta 
Taekwondo Team Aruba. 
Xamier Lake a drenta den 
e team di TK5 di Taekwon- 
do Team Aruba y Xamier 
Lake a bringa contra USA. 


E afia aki Aruba a bringa 
na Surinam y a logra gana 
e copa di TK5 na Surinam. 
Dos siman pasa Xamier 
Lake a bringa den e Presi- 
dents Cup na Costa Rica 
y a logra gana medaya di 
Oro. 


Master Eric Barry a mus- 
tra e atletanan di prome 
les y di dos les e premion- 
an cu Xamier Lake a logra 
gana te cu awo. 

Master Eric Barry ta or- 
guyoso di e resultadonan 
di su atleta cu ta represen- 
ta Aruba den eventonan 
Internacional. 

San Nicolaas Taekwondo 
Foundation su portanan 


ta habri pa un y tur cu kier 
forma parti di e team di 
San Nicolaas Taekwondo 
Foundation. 


Master Eric Barry ta duna 
les tur Dialuna, Diaranson 
y Diahuebs for di 6'or di 
atardi te cu 7'or di anochi 
pa e chikitonan y for di 
7'or pa 8'or di anochi pa e 
adultonan. 


Honda Fit a bolter ariba 
Ave. Nelson 0.0duber 


Avenida Nelson O.Oduber 
- Diadomingo mainta rond 
di 11'or polis a bay ariba 
Avenida Nelson O.Oduber 
pa un auto cu a bolter.a 


Na yegada polisnan a haya 
un Honda Fit pariba di ca- 
minda, esta e parti pabou 
cu ta bay pa Playa. 

E chauffeur na prome in- 


stante a bisa polis cu e lo 
a pega sofio, locual a pone 
baha caminda y bay bolter 
pariba di caminda. 

Na prome instante e tawa- 


ta "ok", pero despues di un 
rato e lo a cuminsa sinti 
malo y ambulance tawata 
necesario. 

Ambulance 


lamentable- 


mente a tarda bastante, 
y na yegada e chauffeur 
a wordo hiba Hospitaal, 
unda lo tin un miho con- 
trol ariba dje. 

Minister Ursell Arends: 


ta Inaugura su Hardin 
di Alimentacion 


P- SE Aa” 


Un otro hardin di alimen- 
tacion di agroforesteria 
a ser lansa na un scol ba- 
sico, promoviendo asina e 
integracion di practicanan 
di agricultura sostenibel 
den e educacion di nos 
muchanan. Minister Ur- 
sell Arends, encarga cu 
sector primario, ta sostene 
scolnan pa inculca balor 
di agricultura sostenibel 
den e siguiente generacion 
y ta felicita Colegio Hilar- 


io Angela cu su participa- 
cion. 


Colegio Hilario Angela ta 
conoci pa su metodo Mon- 
tessori cual ta enfoca riba, 
entre otro, indepencia di 
muchanan. Alabes e scol 
ta subraya e importancia 
di conecta cu naturalesa. 
Pues, e proyecto di agro- 
foresteria ta haya su lugar 
perfecto na Weg Fontein. 


Diasabra 23 di maart 
2024, e scol a planta un 
hardin di alimentacion cu 
sosten di Minsiter Ursell 
Arends, Santa Rosa, mae- 
stronan, studiantenan y 
miembronan di comuni- 
dad. Tur hunto a uni forsa, 
demostrando cu invert- 
iendo den nos muchanan 
ta un inversion directo 
den e futuro di nos Pais. 


E iniciativa di agroforeste- 
ria den e scolnan primario 
lo sigui cu mas dianan di 
plantacion, e proximo ta 
planea pa diasabra 20 di 
april 2024 na St Paulus 
Basisschool, cuminsando 
7'or di mainta te cu 1'or di 
merdia. 


E hardin di alimentacion 
na Colegio Hilario An- 
gela ta un testimonio di 
e dedicacion y esfuerso 
colectivo. Minister Ursell 
Arends ta extende un pa- 


Chauffeur coriendo cu velocidad 
halto a perde control bay cay den 
bali Plas 


Diaranson atardi a drenta 
informe di un accidente 
banda di ex-House of 
Cheng's, mesora a dirigi 
un patruya na e sitio. 

Na yegada di e patruya a 


parti di Bu 


bin 


com- 
pronde cu aki ta trata 
di un accidente unda cu 
e chauffeur coriendo cu 
velocidad halto pasando 
auto na dado momento 


ela perde control y a bay 
cay den un parti di Bubali 
Plas. 


Afortunadamente ningun 
hende a resulta herida. 


labra di gradicimento na 
Santa Rosa, Living Soil, y 
specialmente na Colegio 
Hilario Angela, esta e di- 
rectora Sra. Conny Aven- 
turin como tambe e coor- 
dinador di e proyecto, Sra. 

Shaneila Geerman. Danki 
pa forma parti di un otro 
diasabra fructifero con- 
tribuyendo na e mision 
pa mehora e nivel di sigu- 
ridad di alimentacion na 
Aruba. 

Epidemia nobo? 
E casonan di un malesa 
resistente na antibiotico ta 
aumentando na China 


Un informe nobo di e Centronan pa Con- 
trol y Prevencion di Malesa di Merca 
(CDC), ta adverti cu China por ta tras di e 
aumento mundial di un malesa infeccioso 
nobo: supergonorea. 


Segun e rapport, publica e siman aki, 
cerca di 96% di e muestranan di bacteria 
tuma cerca pashent cu e Malesa di Trans- 
mision Sexual den 13 provincia Chines, 
tabata capaz pa eludi exitosamente un di 
e antibiotico di prome lifia. 


Di e 2800 muestra di bacteria di pash- 
ent cu gonorea na China recogi na 2022, 
cerca di 98% resultato ta resisti e remedi 
ciprofloxacino, mientras cu cerca di 78% a 
resisti e tratamento cu penicilina. Tambe, 
cerca di 17% di e muestranan a demostra 
di ta resistente na azitromiciina y cefixi- 
ma, mientras cu 8% a resulta inmuun na 
ceftriaxona, un porcentahe hopi superior 
n'esun registra pa otro pais. 


Paardenbaaistrast 10, Oranjestad, Aruba Tel.: (297) 525 - 7555 
www.lottoaruba.com 
Resultado : Sorteo 31 Maart 2024 Merdia 

E casonan di supergonorea reisstente na 
antibiotico no ta nobo. Sinembargo, China 
ta registra un indice di 40 biaha superior 
na otro pais, manera Merca, Reino Uni y 
Canada, loke ta preocupa e dokternan. 


Por ehempel na 2022, na Reino Uni, sola- 
mente 0,2% di e mustranan a mustra sus- 
ceptibilidad reduci na ceftriaxioma, e me- 
sun cantidad Merca a registra entre 2016 
y 2020. Mlentrastanto na Canada, e re- 
sistencia n'e mesun antibiotico aki tabata 
cerca di 0,6% entre 2017 y 2021. 

Aruba: 748-5671 
Cartas di tarot 


(Bojta sutri/di unjmalestar/cu/bo no/por/cura2) 
(plaka/nojvaljega?) 

[Bojta]bai(casino)y/no]puede)tur,bo]plaka?] 

Bojtinproblemananidiamor?] 

Bo/pareja ta gañabo», 

(rracaso!Soledad!Malesanan angustia!Mala suerte; 


ORACION DI DIA 


= iN 
Un feliz dia bendiciona colma 
cu hopi amor, fe y speransa den 
nos Bon Dios 


Despues di un rato e cria a bisa su shon: ’Sefior a 
cumpli cu bo ordo, 
ma toch a sobra luga! (Lucas 14: 22) 


Nos ta forma un solo curpa pa medio di nos union 
cu Cristo y nos ta uni mescos cu partinan di un 
solo curpa (Rom. 12: 5). E cria lo a haya duele ora 
prome invitadonan a nenga. Asina mes el a sigui 
cumpli cu ordo di su shon y aunke el a cumpli toch 
a sobra luga. Esaki ta mustra cu e ta persevera y 
cumpli cu zelo cu su shon y ta na paz. Nos tin cu 
traha pa, y sirbi Señor cu zelo (Rom. 12: 11). Pero, 
Señor tin mas luga, pues e capacidad pa invita- 
donan pa e reino di Dios ta surpasa e expectativa 
di cada un di nos. Hesus ta siña nos pa cumpli cu 
ordo di Tata. Aunke nos por pasa den tribulacion 
y perseverancia, oracion constantemente ta yuda 
paso e speransa cu nos tin lo haci nos contento 
(Rom.12: 12). Paso cerca Señor nos ta na paz 
manera un yiu cerca su 
mama (Salmo 131). 

Oracion: Señor regala nos gracia pa nos comparti 
donnan conforme Bo 
boluntad y biba den harmonia cu otro. 
Amen. 

Feliz y productivo dia. Awe 
Solo di Pueblo ta presenta 
bo horoscop pa diamars, 2 
di april 2024. 


Aries 
Convivencia familiar 
trankilo. Economica- 


mente, situacion fabora- 
bel. Si bo ta busca nove- 
dad laboral, awe t'e dia. 
Confia den e remedinan 
casero pa alivia bo molest- 
ernan. Number di suerte: 
76, 64, 6. 


Tauro 

Si bo no tin pareha, per- 
cura pa bo sali y conoce 
hende. Den asunto eco- 
nomico bo tin suerte na 
bo banda. Den bo trabao, 
bo a demostra loke bo bal, 
exigi loke bo merece. Bo ta 
gosa di un bon salud y lo 
bo ta di bon humor. Num- 
ber di suerte: 99, 87, 1. 


2 di april 2024 


Geminis 

Bo tin sentimento expan- 
sivo, alegria y felicidad. 
Reserva placa pa cos real- 
mente necesario. Siendo 
metodico den bo trabao, lo 
bo no tin problema. E do- 
lor ey na bo stoma ta algo 
circumstancial. Number 
di suerte: 25, 57, 4. 


Cancer 

Bo yiunan lo proporciona 
momento di felicidad in- 
tenso. Bon fortuna den 
wega di suerte. Si bo ta 
inteligente, lo bo por gana 
hopi punto cu bo hefe. Lo 
bo tin dolor muscular sin 
importancia. Number di 
suerte: 77, 11, 6. 


Leo 

Lo bo haya comprension 
den bo pareha. Den tema 
di finansa, bo no mester 


ta asina pesimista. Bo fi- 
delidad na trabao ta hopi 
aprecia pa bo superior- 
nan. Cuidao cu deporte di 
riesgo, tuma precaucion. 
Number di suerte: 76, 39, 
8. 


Virgo 

Bo relacion lo mehora si 
tin mas dialogo. No conta 
cu entrada facil, suerte no 
ta na bo banda. No laga 
cu bo compafieronan per- 
hudica bo trabao. Si bo ta 
huma, purba di disminui 
e consumo. Number di 
suerte: 87, 35, 5. 


Libra 

Awe bo tin gana di pleita, 
purba evita bo pareha. 
Actividad extra ta pro- 
duci ganashi importante. 
Jupiter planeta protector, 
lo yuda bo den bo trabao. 
Bo salud ta miho cada dia. 


Polisnan y ambulans a bay pa turista 
crucero cu a bira malo y a bira agresivo 
contra tur hende abordo 


Diaranson anochi laat a 
drenta informe di cu tin 
un turista crucero cu a 
bira malo y a lanta contra 
tur hende abordo, mesora 
a dirigi tanto ambulans 
como polis na e sitio. Na 


pe 


yegada di e patruyanan a 
bin compronde cu e am- 
bulans a atende e turista y 
ta bahando e pa hib'e hos- 
pital. 


Mientras e personal di 


e agencia di barco a bay 
hiba e famia pa hospital. 
Mientras e crucero Equi- 
nox a bandona e waf y e 
agencia di barco lo regla 
pa e turistanan regresa 
nan pais. 


Number di suerte: 93, 74, 
2. 

Scorpio 

Encuanto amor, abo 
tuma e iniciativa aworaki. 
Hunga catochi primitivo, 
suerte por ta di bo banda. 
Pone gana den bo trabao y 
lo bo mira e resultadonan. 
Si molester fisico persisti, 
acudi na bo dokter. Num- 
ber di suerte: 48, 71, 7. 


Sagitario 

Laga e bon sentimentonan 
floria. Nan lo por propone 
bo un negoshi cu lo ta ben- 
eficioso. Bon suerte den e 
proyecto profesional aki. 
Bo salud ta preocupa bo, 
cuida bo mes mas. Num- 
ber di suerte: 61, 15, 8. 


Capricornio 

No ignora un relacion sat- 
isfactorio. Controla per- 
sonalmente bo asuntonan 

financiero. No laga des- 
gana mancha bo prestigio 
profesional. E wesonan 
por resenti si bo haci di 
mas den deporte. Number 
di suerte: 93, 16, 4. 


Acuario 

Scucha mas di otro y no 
sea asina cabes duro. Mira 
pa bo futuro y no haci gas- 
to inutil. Bo mester acep- 
ta actividad profesional 
nobo. Fenomenal si bo 
wanta un siman riba ber- 
dura, fruta y pisca. Num- 
ber di suerte: 36, 68, 6. 


Piscis 

Bon dia pa regla e desor- 
donan emocional. Repone 
bo economia prome cu bo 
gasta sin paracion. Con- 
tacto profesional nobo lo 
produci. No lubida e cuido 
di bo pianan. Number di 
suerte: 34, 46, 4. 


VALIDO TE DIAMARS o2 DI APRIL 2024, 
18:00 ORA 
TEMPO: 


AWE TARDI Y AWE NOCHI: PARCIALMENTE 
NUBLA Y GENERALMENTE SECO 
DEN MARDUGA Y MAYAN: PARCIAMENTE 
NUBLA CU UN 
AWACERO PASAJERO 


POTENCIAL DI AWACERO PA PROXIMO 24 
ORA: 


1 MM OF MENOS; LOCALMENTE ESAKI POR 


TA DIFERENTE. 


PRONOSTICO DI TEM 
DIANAN: 


PARCIALMEN 


BIENTO LO TA MO 


JERO. 
RA FOR DI DIRECCION 


NOORDOOST 
TE OOST, BASTA FUERTE TE FUERTE DEN 
RAFAGA. 
TEMPERATURA (GRADO CELSIUS) 


MAX / MIN LO TA: 32 / 26 


